ສານສູງສຸດຂອງ ບັງກລາແດັສ ບໍ່ຍອມ ທົບທວນຄືນເບິ່ງ ໂທດປະຫານຊີວິດ ຜູ້ນໍາຝ່າຍຄ້ານ (ສະໄລດ໌)
ສານສູງສຸດຂອງບັງກລາແດັສ ບໍ່ຍອມຮັບຄຳອຸທອນ ທີ່ຄັດຄ້ານຕໍ່ ໂທດປະຫານຊີວິດ ຜູ້ນຳມຸສລິມ ຝ່າຍຄ້ານຄົນນຶ່ງ.
ສານສູງສຸດຂອງ Bangladesh ໄດ້ປະຕິເສດຕໍ່ຄຳອຸທອນຄັດ ຄ້ານການລົງໂທດປະຫານຊີວິດຜູ້ນຳມຸສລິມຝ່າຍຄ້ານຄົນນຶ່ງ ທີ່ຖືກຕັດສິນວ່າຄວາມຜິດຖານກໍ່ອາຊະຍາກໍາສົງຄາມຊຶ່ງເປັນ ການແຜ້ວທາງໃຫ້ທຳການປະຫານຊີວິດຜູ້ກ່ຽວໄດ້ ໃນວັນພຸດວານນີ້ ສານສູງສຸດໄດ້ປະຕິເສດຕໍ່ຄຳຂໍຮ້ອງທີ່ໃຫ້ ສານທົບທວນຄືນເບິ່ງການລົງໂທດປະຫານຊີວິດຈາກຄະນະ ທະນາຍຄວາມຂອງທ່ານ Abdul Qader Mollah ທີ່ໄດ້ມີ ກຳນົດຖືກປະການຊີວິດ ໂດຍການແຂວນຄໍໃນວັນພຸດວານນີ້ ແຕ່ພວກທະນາຍ ຄວາມຂອງທ່ານ ໄດ້ເຄື່ອນໄຫວຢ່າງສໍາ ເລັດຜົນ ໃຫ້ມີການເລືອນກຳນົດອອກໄປນັ້ນ ທ່ານ Mollah ໄດ້ຖືກຕັດສິນວ່າມີຄວາມຜິດ ໃນຂໍ້ຫາກໍ່ອາຊະຍາກໍາສົງຄາມໃນລະຫວ່າງ ສົງຄາມກອບກູ້ເອກະລາດຂອງປະເທດ ຈາກປາກິສຖານໃນປີ 1971 ນັ້ນ ພວກວິພາກ ວິຈານ ພາກັນຢ້ານກົວວ່າ ຖ້າຫາກທ່ານຖືກປະຫານຊີວິດ ມັນອາດສາມາດກະຕຸ້ນໃຫ້ ເກີດຄື້ນຟອງແຫ່ງຄວາມວຸ້ນວາຍທາງດ້ານການເມືອງໃໝ່ຄືນອີກໄດ້ ກ່ອນການເລືອກຕັ້ງ ແຫ່ງຊາດ ທີ່ກຳນົດຈະມີຂຶ້ນໃນເດືອນໜ້ານີ້ ພັກ Jamaat-e-Islami ຂອງທ່ານ Mollah ໄດ້ອອກຖະແຫຼງການສະບັບນຶ່ງເຕືອນວ່າ ຈະມີຜົນສະທ້ອນທີ່ຮ້າຍແຮງເກີດຂຶ້ນຖ້າຫາກທ່ານຖືກປະຫານຊີວິດ